Publication: Magyar Közlöny
Issue: MK-1998-55 (Year: 1998, Number: 55)
Era: 1990-2004
Section: 35/1996. (XII. 27.) PM rendelettel ebbe beiktatta „A kártyaleolvasó berendezések beszerzésének kedvezménye”
Paragraph Index: 494

35/1996. (XII. 27.) PM rendelettel ebbe beiktatta „A kártyaleolvasó berendezések beszerzésének kedvezménye” cím alatt a 7/A. §-t. 1998/55. szám III. Az indítványozók szerint az Áfa tv., a Tao tv. és az Szja tv. érintett rendelkezései és a „külön jogszabály” azért alkotmányellenesek, mert szükségtelen állami beavatkozást jelentenek a vállalkozási és a szerződési autonómiába. A beavatkozást nem indokolják a pénzügyi kormányzat által kiemelt célok, a törvényi korlátozás a vállalkozók érdekeivel szemben, a tényleges üzleti helyzet figyelmen kívül hagyásával is, a gazdasági versenyszféra másik csoportja, a bankok érdekeit védi. Az indítványozók szerint mindez sérti az Alkotmány 9. §-át, a 70/A. §-át, a 70/I. §-át és az alkotmányos jogállamot (Alkotmány 2. §). Ezzel kapcsolatban az Alkotmánybíróság a következőkre mutat rá: Noha a szerződéses szabadsághoz való jog szoros kapcsolatban áll az Alkotmány 9. §-ának (1) bekezdésében deklarált piacgazdasággal, nem tartozik az alapvető jogok

Source: https://magyarkozlony.hu/hivatalos-lapok/7911c1d1a4aeb9a927d004523deee03737c7f6d4/dokumentumok/bd1584df3d8d733ed0940dabce678dda3087828f/letoltes